《和答吴斗南见寄解其自疑之意》
宋代·孙应时

白狗黄牛系缆时，东归应念我西悲。置之偶尔何须道，去矣飘然故一奇。

末路人情随手别，丈夫心事有天知。君看子濯平生友，可把逢蒙待庾斯。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。